ख्रीस्त के अनुग्रह से ईश्वर के मित्र बनें
गुडन्यूज सर्विस द्वारा के लालपुर स्थित एक होटल में प्रेयर सर्विस हुई। इसमें सभी ने एक-दूसरे को प्रभु येसु के जन्मोत्सव की बधाइयां दी। गुड न्यूज सेंटर के डायरेक्टर डॉ. राकेश पॉल ने कहा कि 25 दिसंबर को प्रभु येसु का जन्म तो हुआ, लेकिन हम मसीही इस बात पर गौर करें कि क्या हमारा मन, हृदय और शरीर उस बालक येसु को ग्रहण किया। यदि किया तो अपने जीवन और कार्य से प्रभु येसु के प्रेम, सेवा, दया, करुणा और क्षमा के गुणों को दूसरों के साथ बांटें। दूसरों को भी वही करने को प्रेरित करें। उन्होंने कहा कि ख्रीस्त के अनुग्रह से ही हम ईश्वर के मित्र बने। ख्रीस्त ने अपनी सेवा कार्य और क्रूस मृत्यु से मनुष्यों को ईश्वर से जोड़ा। 25 दिसंबर को हम ख्रीस्त जन्मोत्सव मनाते हैं। उस दिन येसु मसीह इस संसार में आए। कार्यक्रम में भक्ति गीत पेश किए गए। कार्यक्रम में हेमंत, प्रवीण, अजय, दीपशिखा, ब्रदर पवन चौधरी आदि शामिल हुए।
hin_Deva hin_Deva